tomron87/hebrew-wikipedia-sentences-corpus huggingface dataset:
תקופת הזמן השכיחה לציון סופו של העידן היא בין השנים 1985-1986. כמו תור הכסף של הקומיקס, סוף תור הארד מתייחס למספר טרנדים ואירועים שהתרחשו בערך באותו זמן.
בנקודה זו, חברת DC השלימה את פרויקט המשבר בעולמות האינסופיים, שסימן את תחייתם המחודשת של מותגי החברה על מנת שיהפכו שוב למתחריה הרציניים של חברת מארוול בשוק הקומיקס.
תקופת זמן זו כוללת גם את פרסומן של חוברות משפיעות כמו "השומרים" של אלן מור ו"באטמן: האביר האפל חוזר" של פרנק מילר, אשר הגדירו מחדש את ז'אנר גיבורי-העל והיוו השראה לשנים רבות של חוברות קומיקס "אפלות וקודרות".
במארוול קומיקס, אבן הדרך השכיחה לציון סופו של תור הארד היא המלחמות הסודיות.
לאחר תור הארד הגיע העידן המודרני של הקומיקס, שמיוחס לרוב בתור העידן האפל של הקומיקס.
Marvel1ינואר 1977הופעה ראשונה של גברת מארוולMarvel Spotlight32פברואר 1977הופעה ראשונה של ספיידרוומןAvengers158אפריל 1977הופעה ראשונה של גרביטוןIron Fist14אוגוסט 1977הופעה ראשונה של סייברטות'The X-Men107אוקטובר 1977הופעה ראשונה של חפציבה, קבוצת סטארג'אמרס וגלדיאטורMarvel Team-Up65ינואר 1978הופעה ראשונה של ארקיידMs.
תור גלאפגוס המכונה גם יונת גלאפגוס (שם מדעי: Zenaida galapagoensis) היא מין של יונה ממשפחת היוניים, האנדמית לאיי גלאפגוס ששוכנים ממערב למדינת אקוודור והיא היונה היחידה החיה באיים בטבע.
התור חי ברחבי כל האיים ונמצא בעיקר באזורים הצחיחים והמדבריות באיים.
היא נפוצה בעיקר בחנובסה ואספניולה.
זו יונה קטנה בצבע חום-זהוב בפלג הגוף העליון ובכנפיים שמנוקדות בנוצות שחורות מעט ולבנות מעט (בקדמת הכנף).
החזה ורוד והעורף מפוספס בוורוד-שחור-לבן.
הראש חום עם עין כחולה גדולה ופסים שחורים ולבנים משני עבריה.
הרגליים קצרות ואדומות והתור לא נוהג לעופף הרבה, אף על פי שהוא יכול אם יש צורך.
היונה חיה רוב הזמן על הקרקע ומחפשת מזון.
היא אוכלת זרעים שונים, פירות של קקטוסים הנפוצים באיים כמו קקטוסי Opuntia וחרקים קטנים.
היונה חיה עם בן זוג כמו רוב היונים והרבייה מתרחשת במשך כל השנה כשהם מקננים ודוגרים על הביצים בקן בין ענפי הקקטוסים.
ליונה אין טורפים יבשתיים אף על פי שעקב הגלאפגוס, עופות הפרגטה וינשופים עלולים לטרוף את גוזליה.
בנוסף היא מאוימת מחיות פולשות שהאדם הביא לאיים ועלולים לפשוט על קנים או לטרוף יונים משוטטות.
תור: העולם האפל הוא סרט גיבורי-על אמריקאי בלייב אקשן מ-2013, ובהפקה מבית אולפני מארוול.
הסרט בוים על ידי אלן טיילור, ונכתב על ידי כריסטופר יוסט וכריסטופר מרקוס וסטיבן מק'פילי.
הסרט מהווה המשך ל"תור" מ-2011, והוא חלק מהיקום הקולנועי של מארוול, כשהוא מבין הפותחים את השלב השני בו.
הסרט ממשיך את מעלליו של האל תור לאחר אירועי פלישת החייזרים של אחיו לוקי לניו יורק בסרט "הנוקמים", כשהשניים חוזרים לממלכתם אסגארד - לוקי נאלץ להתמודד עם אשר עשה ונשפט על פשעיו, ותור רק מחפש דרך לחזור לכדור הארץ.
שם בינתיים, אהובתו ג'יין פוסטר מתוסכלת מעזיבתו, ומתחילה לצאת לדייטים, עד אשר שגרת חייה נקטעת בשל סדרת אירועים מוזרים הגורמת לביטול חוקי הפיזיקה ונקראת "ההתכנסות".
דרכיהם של תור ופוסטר מצטלבים לכדי מסע אחד בו הם מתמודדים עם שליט האלפים האפלים מלקית' הארור, בלית ברירה גם יחד עם לוקי.
"תור: העולם האפל" זכה להצלחה רבה, וגרף בקופות ברחבי העולם הכנסות של $644,783,140, אותו הן דירגו כסרט העשירי בגודל הכנסותיו לשנת 2013 וכן גם כסרט החמישה-עשר בגודל הכנסותיו בזיכיון היקום הקולנועי של מארוול.
למרות הצלחה מסחרית זו, הביקורות לסרט היו פושרות, וכך לדוגמה באתרי הסקירה "Rotten Tomatoes" ו-"Metacritic" הוא זכה לציונים של 66% ו-54%, בהתאמה.
בבריאת היקום, בור, אביו של אודין, מביס את קבוצת האלפים האפלים ואת מנהיגם מלקית' הארור.
בור דורש ממלקית' להחזיר את היקום לקדמותו ולתקן את ההרס שזרע בו, בעזרת "כוח האיתר" המסתורי.
מלקית' אמנם מעניק לבור בלית ברירה את "כוח האיתר", אך הוא אינו מוסר עצמו להסגר, ובורח יחד עם סגנו ויד ימינו אלגרים בהבטחה כי בבוא מן הימים יחזור לנקום.
בהווה, לוקי נשפט באסגארד באשמת בגידה, לאחר שהחריב את ניו יורק בפלישת חייזרים שארגן לכדור הארץ.
במקביל, תור נלחם בחיילי ואנאהיים יחד עם פאנדרל, וולסטאג וסיף לשם שחרורו של הוגאן אשר נפל שם בשבי.
בלונדון שבאנגליה, ג'יין פוסטר נפגשת לדייט עם אדם בשם ריצ'רד, לאחר שהחליטה לוותר על אהבתה הנכזבת לתור.
כאשר בין השניים מתחילה להתפתח שיחה, דארסי לואיס מופיעה לפתע, וקוטעת את הדיאלוג בין השניים כשהיא לוקחת את פוסטר מהפגישה ל"עניינים חשובים".
לואיס מובילה את פוסטר למפעל נטוש, בו נראה כי חוקי הפיזיקה אינם מתקיימים, וכי במקומות שונים ישנם מעין "חורי תולעת" המשגרים חפצים לעולמות אחרים.
המומה ממראה עיניה, פוסטר מנסה לחקור את הנושא, כשלפתע אחד מחורי התולעת שואב אותה לעולם אחר, בו כוח האיתר נכנס לתוך גופה.
באסגארד, כרוז מודיע על כך שלממלכה מתקרבת ישות עוצמתית המבטלת את חוקי הפיזיקה במקומות בהם היא עוברת.
כאשר תור משוחח על הדבר עם אביו, היימדל מגיח, ומספר לתור כי פוסטר נעלמה מעיניו וכי היא אינה שוכנת עוד על כדור הארץ, ובדאגה הוא יוצא לשם על מנת לחפשה.
במקביל בכדור הארץ, פוסטר חוזרת מחור התולעת, ומתעוררת במפעל תשושה, וחוששת מ"הכוח" שנכנס לגופה.
לפתע, תור מגיע למקום ולוקח אותה לאסגארד על מנת שתטופל.
לאחר שכל ניסיונות הטיפול בפוסטר נכשלים, היא פוגשת ברעיית אודין פריגה, כשלפתע הישות העוצמתית מגיעה לאסגארד, ומתגלה כחללית צבאו של מלקית', אשר תוקף את הממלכה.
אלגרים נוחת בסמוך לפוסטר, ובעזרת כוח האיתר שבגופה הוא הופך לגדול ממדים ודמוי מינוטאור, ובצורתו החדשה הוא הורג את פריגה.
תור מתמלא זעם, ותוקף בכל כוחו את צבאו של מלקית', עד אשר הוא מביס אותו לגמרי, וגורם לו לסגת.
באותו הלילה, מתקיימת הלווייתה של פריגה, שבור לב אודין מחליט לקחת פסק-זמן.
בינתיים, תור מבריח את פוסטר לעולם האפל, במחשבה כי שם מלקית' לא יימצא אותה.
על מנת לעבור לעולם האפל הוא מבריח מהכלא את לוקי, שהוא היחיד שיודע כיצד לעבור לעולם האפל.
בכדור הארץ, לואיס משחררת את אריק סלוויג ממוסד לחולי נפש בו אושפז בשל ניסויים בעירום בסטונהנג'.
אחר שחרורו, סלוויג מספר ללואיס כי תהליך נדיר בשם "ההתכנסות" קרב להתרחש, וצפוי לגרום לאיחודים זמניים בין תשע המלכות, וליצור ביניהן חורי תולעת שיגרמו לחוקי הפיזיקה להתבטל.
לא די בכך, הוא מוסיף כי בכוונתו של מלקית' לנצל את האירוע על מנת להשמיד את תשע הממלכות בבת אחת.
בעולם האפל, תור, לוקי ופוסטר מגיעים לאזור הקרוא "השממה", ובו הם פוגשים במלקית' וצבאו.
תור מתעמת עם מלקית', שחוטף את פוסטר ומוציא מגופה את כוח האיתר.
עם כוחו הנשגב, מלקית' תוקף את לוקי ותור, ובין הצדדים מתפתח קרב.
כאשר פוסטר כמעט ונהרגת מהתקפה, לוקי מקריב עבורה את חייו.
זועם, תור מפעיל את כל כוחות המיולניר כנגד מלקית' וכוח האיתר, אך נכשל.
בלית ברירה, תור נאלץ לברוח, והוא עובר יחד עם פוסטר ללונדון.
בלונדון, תור פוגש בלואיס וסלוויג, שמסבירים לו כיצד להילחם במלקית' על ידי ניצול אירוע ההתכנסות.
בעודם מדברים, ההתכנסות מתחילה, ותור יוצא להילחם במלקית' וצבאו, כשבמקביל פוסטר, לואיס וסלביג יוצאים לנצל את ההתכנסות להחלשתו והבסתו של מלקית'.
תור נאבק במלקית', ולאחר שהוא נותר תשוש בשל החלשתו, תור הודף אותו למרחק רב, וחלליתו נופלת עליו והורגת אותו.
בתום האירועים, תור חוזר לאסגארד, ומספר לאודין על מותו של לוקי תוך כדי שהוא מציין אותו כגיבור שמת בכבוד.
אודין מתרשם מתור, ומציע לו בשנית את כס המלוכה.
תור עונה בשלילה, ומבקש את ברכת אודין לחזרתו לכדור הארץ עבור פוסטר.
אודין מברכו לשלום, וכאשר תור עוזב הוא מתגלה כלא אחר מאשר לוקי.
בסצנה שבין הכתוביות, וולסטאג וסיף מעבירים את כוח האיתר (שמתגלה כאחד מאבני האינסוף) לידיו של האספן שבע הרצון המוכן לאסוף עוד.
בסצנה שאחרי הכתוביות, פוסטר סועדת עם לואיס וסלוויג בביתה כשהשלושה משוחחים אודות חזרתו האפשרית של תור לכדור הארץ, בעוד פוסטר תולה בדבר תקווה לואיס דוחה אותן ומזכירה כי בפעם האחרונה שעזב הוא לא שב במשך שנתיים.
בעודם ממשיכים לשוחח, מחוץ לבית מתחילה להשתולל סופת ברקים ממנה יוצא תור.
פוסטר יוצאת לקראתו, והשניים מתאחדים בנשיקה.
כריס המסוורת' - תור, יורש העצר של אסגארד, המבוסס על אל מהמיתולוגיה הנורדית בעל שם זהה.
נטלי פורטמן - ג'יין פוסטר, אסטרופיזיקאית ומושא אהבתו של תור.
בסצנת הנשיקה שלאחר הכתוביות, הייתה זו אלזה פאטאקי, רעייתו של המסוורת', אשר גילמה את דמותה של פוסטר.
טום הידלסטון - לוקי, אחיו למחצה של תור המשמש גם כאויבו, המבוסס על אל מהמיתולוגיה הנורדית בעל שם זהה.
כריסטופר אקלסטון - מלקית' הארור, שליט האלפים האפלים הרוצה בכבישת תשע המלכות.
במקור, כלל הסרט סצנות מורחבות אודות הדמות, אך הן נחתכו.
אדוואלה אקינואויה-אגבאג'ה - אלגרים, אלף אפל ויד ימינו של מלקית'.
עבור כל צילום של הדמות, נדרשו שלוש שעות איפור.
אנתוני הופקינס - אודין, מלך אסגארד ואביהם של תור ולוקי, המבוסס על אל מהמיתולוגיה הנורדית בעל שם זהה.
קאט דנינגס - דארסי לואיס, סטודנטית למדע המדינה והמתמחה של ג'יין פוסטר באסטרופיזיקה.
סטלאן סקושגורד - אריק סלוויג, המורה של ג'יין פוסטר ועמיתה.
אידריס אלבה - היימדל: הצופה בכל תשע המלכות, המבוסס על אל מהמיתולוגיה הנורדית בעל שם זהה.
ריי סטיבנסון, זאקרי לוי וטדאנובו אסאנו - וולסטאג, פאנדרל והוגאן, חברי ילדות של תור, וקבוצת "הלוחמים שלושה".
ג'יימי אלכסנדר - סיף, חברת ילדות של תור ויריבתה הרומנטית של ג'יין פוסטר, המבוססת על אלה מהמיתולוגיה הנורדית בעלת שם זהה.
יוצר דמות הקומיקס סטן לי הופיע בהופעת אורח, כמטופל במוסד לחולי נפש.
בסצנה שבין הכתוביות, הופיעו בהופעת אורח גם בניסיו דל טורו ואופליה לוביבונד בתפקיד האספן ועוזרתו קארינה, בהתאמה.
סצנה זו מהווה חלק סיפורי מסרט אחר בשלב השני של היקום הקולנועי של מארוול, "שומרי הגלקסיה" שיצא ב-2014, והיא בוימה על ידי ג'יימס גאן.
כריס אוונס מופיע בהופעת אורח קצרה בתפקיד סטיב רוג'רס, כאשר לוקי מתחזה אליו על מנת ללעוג לתור.
לאחר הפצתו המוצלחת יחסית של "תור" במאי 2011, אולפני מארוול הכריזו על צאתו של המשך ב-26 ביולי 2013. מאוחר יותר, יציאת הסרט נדחתה ל-15 בנובמבר, ולאחר מכן היא הוקדמה ל-8 בנובמבר.
כחלק מכנס "קומיק-קון" שנערך ביולי 2012, הוכרז כי שמו של הסרט יהיה "העולם האפל".
לתפקיד הבימוי נשכרה תחילה פטי ג'נקינס, אך עוד טרם החלה ההפקה היא פרשה בשל "הבדלים יצירתיים".
במקומה, נשכר לתפקיד אלן טיילור.
כריס המסוורת', טום הידלסטון ונטלי פורטמן אושרו לחזור לתפקידיהם הראשיים כתור, לוקי וג'יין פוסטר, בהתאמה.
גם שחקני המשנה אושרו לחזור לתפקידיהם - אנטוני הופקינס כאודין, אידריס אלבה כהיימדל, ג'יימי אלכסנדר כסיף, ריי סטיבנסון כוולסטאג, טדאנובו אסאנו כהוגאן, סטלאן סקושגורד כאריק סלביג וקאט דנינגס כדארסי לואיס.
ג'וש דאלאס שגילם את פאנדרל בסרט הקודם הביע רצון לחזור לתפקיד גם בסרט זה, אך הדבר אינו קרה בשל מחויבותו הקודמת בסדרת הטלוויזיה "עד עצם היום הזה".
במקומו, לתפקיד לוהק זאקרי לוי.
בנוסף, לתפקיד האנטגוניסט הראשי מלקית' הארור לוהק כריסטופר אקלסטון, ולתפקיד סגנו ויד ימינו אלגרים לוהק אדוואלה אקינואויה-אגבאג'ה.
שלב הצילומים החל ב-10 בספטמבר 2012 באנגליה, ותם ב-14 בדצמבר.
צילומי השלמה נעשו ביולי 2013.
הצגת הבכורה של הסרט התקיימה ב-22 באוקטובר 2013 בלונדון.
בארצות הברית החלו הקרנות הסרט ב-8 בנובמבר, ובישראל שבוע קודם לכן, ב-31 באוקטובר.
המדיה הביתית של הסרט, DVD ו-Blu-ray, יצאה ב-4 בפברואר 2014, והיא כללה בה סצנות מחוקות וגנוזות ופרשנות אודיו של צוות השחקנים והבמאי, וכן גם סרט קצר המהווה מעין אפילוג ל"איירון מן 3", "All Hail the King".
כמו גם, בדצמבר 2015 הסרט נכלל במארז DVD מיוחד של כל סרטי השלב השני ביקום הקולנועי של מארוול.
עבור קידום הסרט, במרץ 2013 יצאה לאור חוברת קומיקס שהייתה למעין הקדמה לסרט, והיא נכתבה על ידי קרייג קייל וכריסטופר יוסט ואוירה בידי סקוט איטון.
חברת משחקי הווידאו "Gameloft" הודיעה ביולי על הפצתו של משחק למכשירי סמארטפון שיעקוב אחר עלילות הסרט, "Thor the Dark World: The Official Game".
עוד ביולי, טום הידלסטון הגיח להופעה קצרה בכנס "קומיק-קון" בתלבושת דמותו של לוקי, שם הוא שיחק מונולוג קצר עבור הקהל ולאחר מכן הקרין להם טריילר מיוחד לסרט.
באוגוסט, קווין פייגי הוביל פאנל קצר יחד עם נטלי פורטמן, אנטוני הופקינס וכן גם הידלסטון בכנס D23, ושם הם שוחחו מעט על ההפקה וכן הציגו לנוכחים טריילר מיוחד.
פטריק דויל, שהלחין את פסקול "תור", הביע רצון להלחין גם את פסקול סרט זה.
עם זאת, לתפקיד נשכר קרטר בורוול, אך הוא עזב במהרה בשל "הבדלים יצירתיים".
במקומו, לתפקיד נשכר בריאן טיילר.
הפסקול יצא לאור ב-28 באוקטובר 2013 בעותק דיגיטלי, וב-12 בנובמבר בעותק פיזי.
בינואר 2014, אולפני מארוול הכריזו על צאתו של סרט המשך ב-3 בנובמבר 2017, אשר יענה לשם "תור: ראגנארוק" (Thor: Ragnarok).
למלאכת הבימוי נשכר טאיקה וואטיטי ולמלאכת הכתיבה נשכרו קרייג קייל וכריסטופר יוסט.
כמו גם, בתפקיד המפיק צפוי לשמש קווין פייגי.
צילומי הסרט צפויים להתחיל ביוני 2016 באוסטרליה.
כריס המסוורת' וטום הידלסטון יחזרו לגלם את דמויותיהם של תור ולוקי, ומארק רופאלו צפוי להופיע בתפקיד ראשי כברוס באנר/הענק הירוק, וזאת לאחר שגילם את הדמות בסרטים "הנוקמים" ו"הנוקמים: עידן אולטרון".
במאי 2016, אולפני מארוול הכריזו על צוות השחקנים.
השחקנים קייט בלאנשט, ג'ף גולדבלום, קארל אורבן וטסה תומפסון לוהקו לתפקידי הלה, גראנדמאסטר, מוציא להורג ו-ולקיריה, בהתאמה.
בנוסף לכך, נודע כי השחקנים אנתוני הופקינס ואידריס אלבה עתידים לשוב לגלם את דמויותיהם של אודין והיימדל, בהתאמה, בסרט.
תור: ראגנארוק הוא סרט גיבורי-על אמריקאי בלייב אקשן המבוסס על קבוצת חוברות הקומיקס "תור" ו"כוכב הענק הירוק", שהופק על ידי אולפני מארוול.
הסרט הוא השבעה-עשר בסרטי היקום הקולנועי של מארוול, והסרט השלישי בסדרת סרטי "תור" אחרי הסרטים "תור" ו"תור: העולם האפל".
את הסרט ביים טאיקה ואיטיטי ומככבים בו אנסמבל שחקנים ככריס המסוורת', טום הידלסטון, קייט בלאנשט, אידריס אלבה, ג'ף גולדבלום, טסה תומפסון, קארל אורבן, מארק רופאלו ואנתוני הופקינס.
הסרט הוכרז בינואר 2014, כאשר המסוורת' והידלסטון אישרו את מעורבותם בו באוקטובר של אותה השנה.
באוקטובר 2015 הוכרז כי טאיקה וואיטיטי יביים את הסרט, וכי מארק רופאלו ישוב לגלם את דמותו של הענק הירוק מהסרטים הקודמים ביקום הקולנועי.
אלמנטים שונים מקשת הסיפור "כוכב הענק הירוק" עובדו לסרט, בו תור מוצא את עצמו לכוד בכוכב הלכת סאקאר.
תור יוצא עם לוקי, הענק הירוק ואחת מבנות הוואלקירי למאבק באלת המוות, הלה, היונקת את כוחותיה מכוכב הלכת אסגארד.
הסרט יצא לאקרנים ב-3 בנובמבר 2017 בארצות הברית, וב-2 בנובמבר 2017 בישראל ב-2D ,3D ו-IMAX 3D.
הסרט הרוויח סכום שיא של 427 מיליון דולר בסוף השבוע הראשון להקרנתו, זאת לעומת תקציב ההפקה שעמד על 180 מיליון דולר.
כשנתיים לאחר אירועי "הנוקמים: עידן אולטרון", תור ממשיך במסעו ברחבי תשעת העולמות אחר אבני האינסוף.
במהלך אחת מחקירותיו, הוא נכלא בידי השד סירטיר, אשר מספר לו על הראגנארוק הממשמש ובא, בו יגיע קץ אסגארד עת כתרו יתאחד עם הלהבה הנצחית.
כמו כן, הוא חושף בפניו כי אביו, אודין, נעדר מאז אירועי "תור: העולם האפל", וכי כס המלכות נמצא בידי מתחזה.
השניים נאבקים זה בזה לזמן קצר, כשלבסוף תור מביס את סירטיר ונוטל את כתרו, ובכך מאמין כי מנע את הראגנארוק.
כהרהור לדבריו של סירטיר, תור שב לאסגארד.
שם, הוא מוצא את אחיו המאומץ, לוקי, מתחזה לאביהם כמלך, ומעמת אותו בדבר וחושף אותו לעיני כל.
בזעמו של תור, הם עוברים בביפרוסט למידגארד, שם הם מחפשים אחר אביהם.
הודות לעזרה מהמכשף דוקטור סטיבן סטריינג', הם מוצאים את אביהם בנורווגיה, שם הוא שוהה בגלות.
הוא מספר להם כי הוא גוסס, וכי מותו יאפשר לבתו הבכורה, אלת השאול הלה - אשר נלחמה לצידו בכיבוש הממלכות והנהיגה את הצבאות, להשתחרר מהלהיים - שם היא נכלאה לאחר שפנתה לדרך הרשע.
מיד לאחר שהוא מביע את צערו על חטאי העבר הרבים אותם ביצע, אודין מת.
ואז, הלה מופיעה, ומכריזה כי הגיעה להשתלט על אסגארד ולכבוש את כל שאר הממלכות.
הלה מתעלה על תור ועל לוקי בקרב קצר והורסת את המיולניר.
תור ולוקי מנסים לנוס דרך ביפרוסט, אך נדחקים על ידי הלה לשולי חור התולעת המוביל לאסגארד ונשאבים למסלול אחר בחלל.
בזמן זה, הלה מגיעה לאסגארד, ושם היא מחריבה את הצבא, רוצחת את הלוחמים שלושה וממנה את סקורג' לתליינה.
לאחר שהיא משלימה לחלוטין את כיבושה, הלה מספרת על תוכניתה להשתמש בביפרוסט כדי לפלוש ולכבוש את שאר הממלכות.
אז מסתבר לה כי חרב הביפרוסט נמצאת בידי היימדל המסתתר יחד עם אסגארדים רבים נוספים.
במקביל, תור מוצא עצמו במגרש גרוטאות בכוכב לכת מלאכותי.
שם הוא נשבה בידי סוחרת עבדים המכונה "142", אשר מנטרלת אותו באמצעות מכשיר שהצמידה לצווארו.
תור נכבל למושב שנוסע דרך מיצג הולוגרמות המציג בפניו את העולם שאליו הגיע - סאקאר, בית ל"יצורים דחויים מכל פינות היקום".
הוא מובל אל הגראנדמאסטר - השליט ובעל אצטדיון המנהל קרבות גלדיאטורים.
הגראנדמאסטר מתרשם מתור ומחמיא ל"142" על הבאתו כמתמודד חדש.
תור מבחין בלוקי המבלה בארמון.
זה מספר לו כי הצליח להשיג מקום של כבוד בארמון של הגראנדמאסטר מאז שהגיע, מספר שבועות לפני הגעתו של תור (הזמן עובר מהר בסאקאר).
תור מפציר בלוקי לספר על אודותיו לגראנדמאסטר, אך לוקי חושש למעמד שקיבל בסאקאר ומסרב לחשוף את קשריו עם תור השבוי.
תור נשלח בידי הגראנדמאסטר אל מבנה טבעתי בו כלואים שאר הגלדיאטורים ונתקל בקורג, חוצן רב עוצמה אשר עשוי מסלעים מגזע הקרונאן.
קורג מספר לתור על המקום וה"אלוף" שהביס כל לוחם שנשלח להתמודד מולו.
בזמן שנשלח לבחור נשק עבור הקרב ההולך וקרב מול האלוף, תור מבחין ב-"142".
לאחר שקורג פולט אודות היותה אסגארדית, תור מדבר איתה ומבחין בקעקוע ייחודי על גופה המצביע על היותה ולקיריה - לוחמת מצבא ולקיריור המורכב מנשים בלבד, שלחמו בקרבות החשובים ביותר באסגארד.
תור מספר לוולקיריה על הגעתה של הלה לאסגארד ועל רצונו להיעזר בה על מנת לחזור למולדתו ולמנוע את השמדתה.
ולקיריה מסרבת לשמוע לתור, שנשלח אל הזירה.
ה"אלוף" מתברר כלא אחר מאשר הענק הירוק ("האלק"), אך הוא לא מזהה את תור כאשר זה מנסה לדבר אתו.
האלק נלחם איתו ומכה בו שוב ושוב, וכמעט מחסל אותו, אלא שאז מופיע בראשו של תור חיזיון של אודין.
החיזיון מעורר בתור את כוח הרעם העצמתי.
כך תור מתחזק וכמעט מצליח להביס את האלק, אך הגראנדמאסטר מפעיל את המכשיר שעל צווארו של תור.
תור מתעורר בחדרו של האלק, שכעת רגוע ומסביר לתור שהוא מעדיף להישאר בסאקאר מכיוון שהוא אינו רצוי בכדור הארץ.
תור מנסה לשכנע את האלק ואת ולקירי לעזור לו לצאת מסאקאר ולהגיע לאסגארד, אך ללא הצלחה.
תור מצליח לגנוב את המתג השולט על מכשיר השיתוק מוולקיריה ולהסיר את המכשיר מצווארו.
הוא בורח מהארמון, מוצא את הקווינג'ט (החללית של שילד שאיתה הגיע האלק לסאקאר) וכמעט מצליח להפעילו אך נכשל.
האלק נכנס ותור מפעיל בטעות את ההקלטה שהשאירה לו נטשה/האלמנה השחורה בסוף "הנוקמים: עידן אולטרון", מה שגורם להאלק לבלבול רב, מעורר אצלו רגשות והופך אותו בחזרה לברוס באנר בפעם הראשונה מאז אירועי סוקוביה.
בעת שתור מעדכן את באנר בהשתלשלות הדברים, הגראנדמאסטר מורה לוולקיריה וללוקי לאתר את תור והאלק ולהביאם אליו.
לוקי מתעמת עם ולקיריה ומזכיר לה את רגעי התבוסה של יחידת הוולקיריות בקרב האחרון נגד הלה, דבר שגורם לה לשנות את דעתה וללכוד את לוקי עבור תור כמחווה של רצון טוב.
תור ובאנר פוגשים את ולקיריה, ולוקי, שלא מעוניין להישאר לבדו בסאקאר, מציין כי הצליח לגנוב את קודי הכניסה לצי החלליות של הגראנדמאסטר.
הם משחררים את שאר הגלדיאטורים כדי ליצור הסחת דעת.
לוקי מנסה לבגוד בתור בשנית וללכוד אותו עבור הגראנדמאסטר, אך תור מסביר שצפה זאת מראש ולכן שתל מכשיר שיתוק על גבו של לוקי.
תור, ולקיריה ובאנר גונבים את הספינה של הגראנדמאסטר ובורחים מצי החלליות שהוא שלח כנגדם בניסיון למנוע את בריחתם מסאקאר.
לאחר העימות, השלושה מצליחים לעבור דרך חור התולעת (המכונה "פי הטבעת של השטן") ומגיעים לאסגארד, אך נחרדים לגלות שהגיעו מאוחר מדי.
הלה חוקרת את תושבי אסגארד הנותרים לגבי מיקום חרב הביפרוסט וכמעט גוזרת על תושבת מוות בידי סקורג', אך ברגע האחרון תושב אחר מודיע לה היכן נמצאת החרב.
היימדל, שנמצא במקום המסתור עם שאר הנמלטים, חש כי הלה מתקרבת ומורה לכל התושבים המסתתרים להתקדם אל עבר גשר הביפרוסט.
הלה מגיעה אל מקום המסתור אך חשה בקריאתו של תור, הנמצא בחדר כס המלכות.
במהלך העימות בין הלה ותור, היא משספת את פניו ואף גורמת לו לאבד את עינו.
ולקיריה ובאנר מגיעים לגבות את תושבי אסגארד בהנהגת היימדל, שנתקלים בפנריר הזאב הענק, סקורג' וצבאה של הלה על הביפרוסט.
לאחר שלא נשארה לו ברירה, באנר הופך להאלק וגובר על פנריר.
לוקי ושאר הגלדיאטורים מגיעים אף הם בספינה על מנת להצטרף להיימדל, ולקיריה ושאר תושבי אסגארד בקרב מול סקורג' וצבאה של הלה.
הלה גוררת את תור הפצוע למרפסת הארמון ומראה לו את הקרב על גשר הביפרוסט.
כאשר היא כמעט הורגת אותו, תור חווה חיזיון של אודין.
תור מתוודה בפניו כי הוא הובס, אסגארד נפלה וכי אינו מסוגל להתעמת עם הלה ללא מיולניר.
אודין מסביר לתור כי הכוח לשלוט ברעם ובברקים היה טמון אצלו כל הזמן ומיולניר רק מיקד את הכוח, וכי אסגארד אינה מקום אלא היכן שהעם האסגארדי נמצא.
החיזיון באודין והתקווה שעורר בתור מביאים את כוח אודין לשיאו וכך תור מזמן ברק עוצמתי שמכה בהלה.
היא נופלת ממרפסת הארמון ומוטחת בקרקע, אך אז היא קמה ומוכנה להשיב קרב.
תור מתגבר על הלה במידה מוגבלת בעת שלוקי והגלדיאטורים הנותרים עוזרים לתושבי אסגארד לעלות לספינה בה הגיעו על מנת לפנות אותם משדה הקרב.
סקורג', שהבין ששגה בהצטרפותו להלה, מחליט להדוף את צבא הלה ולהקריב את חייו על מנת לאפשר לספינה לברוח מאסגארד.
תור מבין שאי אפשר לעצור את נבואת הראגנארוק ושעליהם להגשים אותה במקום למנוע אותה, מכיוון שזאת הדרך היחידה להשמיד את הלה.
לשם כך הוא שולח את לוקי לכספת הארמון.
שם לוקי לוקח את כתרו של סירטיר (ואת הטסרקט בנוסף) ומניח אותו בקדרת האש הנצחית.
סירטיר קם לתחייה, גודל לצורתו המלאה ומשמיד את אסגארד, דבר אשר מחליש את הלה במהירות.
הלה תוקפת את סירטיר על מנת לעצור אותו, אך האחרון מחסל אותה.
האלק, ולקיריה, לוקי ותור מצטרפים לשאר תושבי אסגארד בספינה.
לאחר שתור הופך באופן רשמי למלך אסגארד, הוא מחליט להטיס את הספינה לכדור הארץ.
באפילוג, תור ולוקי ממשיכים בנסיעתם, כשהם משוחחים אודות הדרך בה יתקבלו על ידי אזרחי כדור הארץ, בדיוק כשהם נתקלים בצי אימתני של תאנוס.
בסצנה שאחרי הכתוביות, הגראנדמאסטר מתעמת עם נתיניו לשעבר, אשר ממשיכים בהפיכה אותה החלו הגלדיאטורים.
עבור התפקיד, המסוורת' הסתפר והוריד את שיערו הארוך אשר היה כה מזוהה עמו בגילום הדמות בהופעותיה הקודמות.
קייט בלאנשט - הלה, אלת המוות השולטת בניפלהיים ובהלהיים, המבוססת על אלה מהמיתולוגיה הנורדית בעלת שם זהה.
אידריס אלבה - היימדל, השומר רואה ושומע-הכל של גשר ביפרוסט, שנעדר מתפקידו.
המבוסס על אל מהמיתולוגיה הנורדית בעל שם זהה.
ג'ף גולדבלום - גראנדמאסטר, ישות קוסמית רבת עצמה ואחד מזקני היקום, בעל עניין אובססיבי למשחקים ותחרויות.
טסה תומפסון - ולקיריה, לוחמת אסגרדית קשוחה ושתיינית, בעלת קשרים עסקיים עם הגראנדמאסטר שירדה למחתרת בסאקאר.
מבוססת על דמות בעלת שם זהה מהמיתולוגיה הנורדית.
קארל אורבן - סקורג', לוחם אסגרדי שמחליף את היימדל בהיעדרו וחובר להלה.
עבור התפקיד, אורבן גילח את כל שיער ראשו.
מארק רופאלו - ברוס באנר/הענק הירוק, מדען גאון אשר נחשף בתאונה לקרינת גמא ו"זכה" ליכולת להפוך לענק מפלצתי, ירוק זועם והרסני בכל פעם שהוא מתעצבן או מתרגש, גלדיאטור רצחני וחסר מעצורים בכוכב סאקאר.
אנתוני הופקינס - אודין, מלך אסגרד, אביו של תור ואביו המאמץ של ולוקי, המבוסס על אל מהמיתולוגיה הנורדית בעל שם זהה.
טדאנובו אסאנו, ריי סטיבנסון וזאקרי לוי שבים לגלם את הלוחמים שלושה הוגון, וולסטאג ופאנדרל.
בנדיקט קמברבאץ' מופיע כסטיבן סטריינג'/דוקטור סטריינג', נוירוכירורג לשעבר שנפצע בתאונת דרכים, ובדרכו להחלמה גילה את עולם המיסטיקה, הקסם והעולמות החלופיים ונעשה למאסטר האמנויות המיסטית.
סקרלט ג'והנסון מופיעה בהופעת קמע כנטשה רומנוף.
הבמאי טאיקה וואטיטי מופיע בלכידת תנועה כקורג, חוצן רב עצמה אשר גופו עשוי מסלעים וכלוא בסאקאר.
נוסף לכך, ואיטיטי מגלם באמצעות לכידת תנועה את דמותו של סירטיר, אותו מדבב קלנסי בראון.
רייצ'ל האוס מגלמת את טופז, אחד מעוזרותיו של הגראנדמאסטר.
לוק המסוורת', שרלוט ניקדאו, סם ניל ומאט דיימון מופיעים בתור שחקנים אסגרדיים המגלמים את תור, סיף, אודין ולוקי.
באוקטובר 2013, כחלק מקידום "תור: העולם האפל", כריס המסוורת' הצהיר כי הוא חתם להופעה בסרט סולו נוסף.
עוד באותו החודש, קווין פייגי ציין כי החלו שלבי פיתוח מוקדמים לסרט זה.
בינואר 2014, כחודשיים לאחר צאתו לאקרנים של "העולם האפל", אולפני מארוול הכריזו על צאתו של המשך ב-28 ביולי 2017, אשר יענה לשם "תור: ראגנארוק" (Thor: Ragnarok).
נוסף לכריס המסוורת' כתור, טום הידלסטון יועד לשוב ולגלם את דמותו של לוקי.
מפיק קווין פייגי הכריז כי הסרט ייקח חלק בשלב השלישי ביקום הקולנועי של מארוול, וכי בכך יש לו חשיבות רבה שכן גם הוא ישפיע על התקדמות העלילה בשלב כולו.
כמו כן, הוא אישר את התקשרות אירועי הסרט לראגנארוק במיתולוגיה הנורדית, כפי שרומז לכך שמו.
בפברואר 2015, בעקבות שינויים בלוחות הזמנים של מארוול, יציאתו לאקרנים של הסרט נדחתה ל-3 בנובמבר.
ביוני, במאי "העולם האפל", אלן טיילור, הצהיר כי לא ישוב לסרט זה, באומרו כי "חוויית העבודה עם מארוול הייתה מעיקה במיוחד, משום שבזמן הצילומים קיבלתי חופש מוחלט בעוד לאחר מכן בפוסט-פרודקשן זה נהיה סרט אחר לגמרי, אז זה משהו שאני לחלוטין לא רוצה לחזור עליו או בכלל מאחל למישהו אחר".
באוקטובר, רובן פליישר, רוב לטרמן, רוסן מרשל ת'ארבר וטאיקה ואיטיטי נכנסו למשא ומתן משותף בנוגע לבימוי הסרט, כשהוצב להם אתגר עבודה כמעין "תנאי" לקבלה.
לאחר משא ומתן ממושך, מארוול הביעו עניין בואיטיטי על פני כל האחרים והוא נבחר לתפקיד הבמאי.
לאחר שבמקור למלאכת כתיבת התסריט נשכרו קרייג קייל וכריסטופר יוסט, בדצמבר סטפני פולסום נשכרה להחליפם, כשלבסוף אריק פירסון נשכר לשכתב אותו לגמרי.
כמו כן, קווין פייגי אישר באופן סופי כי ישוב לשמש כמפיק כמו בכל שאר סרטי היקום הקולנועי.
פייגי הצהיר כי העלילה תתרחש ברחבי הקוסמוס וכמעט ולא תתקשר עם כדור הארץ אשר בו יתרחשו לא יותר מחמש סצנות בלבד, בציינו כי נטלי פורטמן לא תשוב לגלם את דמותה של ג'יין פוסטר.
מארק רופאלו יועד לשוב לגלם את דמותו של ברוס באנר/הענק ירוק, לאחר שגילם את הדמות בסרטים "הנוקמים" ו"הנוקמים: עידן אולטרון", וקייט בלאנשט לוהקה לתפקיד לא ידוע.
חאווייר אגירסארובה נשכר לשמש כצלם ודן האנה כמעצב הפקה.
שרת החוץ של אוסטרליה ג'ולי בישופ אישרה כי הצילומים יתרחשו בארצה.
צילומי הסרט החלו ביוני 2016 בגולד קוסט שבאוסטרליה.
ביולי 2019 פורסם שוואטיטי צפוי לכתוב ולביים סרט המשך.
בהמשך החודש הוכרז כי שם הסרט יהיה "תור: אהבה ורעם", ובו תככב נטלי פורטמן כגרסה חדשה של תור.
תוקפנות (או אגרסיביות) היא אינטראקציה חברתית גלויה או סמויה, לעיתים קרובות מזיקה, מתוך כוונה לגרום נזק לאחר; למרות שלעיתים היא עשויה להיות שימושית.
התנהגות תוקפנית עשויה להתרחש באופן תגובתי או ללא התגרות.
בבני אדם, תוקפנות יכולה להיגרם על ידי דברים שונים, מתסכול עקב מטרות חסומות ועד לתחושת זלזול.
ניתן לסווג את האגרסיביות האנושית לאגרסיביות ישירה ועקיפה; בעוד שהראשונה מאופיינת בהתנהגות פיזית או מילולית שנועדה לפגוע במישהו, השנייה מאופיינת בהתנהגות שנועדה לפגוע ביחסים החברתיים של אדם או קבוצה.
בהגדרות הנפוצות במדעי החברה ובמדעי ההתנהגות, אגרסיביות היא פעולה או תגובה של אדם היוצרת גירוי לא נעים אצל האחר.
חלק מההגדרות כוללות כוונה של הפרט לפגוע באחר.
בפרספקטיבה בין-תחומית, אגרסיביות נתפסת כ"מנגנון שנוצר במהלך האבולוציה במטרה להעמיד את עצמך, קרובי משפחה או חברים נגד אחרים, על מנת להשיג או להגן על משאבים)...
מנגנונים אלו מונעים לרוב על ידי רגשות כמו פחד, תסכול, כעס, תחושות של דחק, דומיננטיות או הנאה.
לפעמים התנהגות תוקפנית משמשת להקלה על תחושות מתח, חרדה, דיכאון או על מנת להשיג תחושת כוח."
אגרסיביות יכולה להתבטא במגוון דרכים, אשר עשויות לבוא לידי ביטוי פיזי, או בתקשורת מילולית או לא-מילולית: כולל התגוננות מפני טורפים, תוקפנות הגנתית (כתוצאה מפחד), תוקפנות טורפנית, תוקפנות דומיננטית, תוקפנות בין-גברית, פרדיגמת התושב-פולש.
תוקפנות אימהית, תוקפנות ספציפית למין, תוקפנות מינית, תוקפנות טריטוריאלית, תוקפנות הנגרמת על ידי בידוד, תוקפנות מתוך עצבנות ותוקפנות הנגרמת על ידי גירוי מוחי (היפותלמוס).
על פי ג'ון דולארד, אגרסיביות נובעת מתחושה לא נעימה של תסכול.
התסכול מוגדר על ידי דולאד כרגש לא נעים שעולה כאשר אדם לא מצליח להשיג מטרה מתגמלת.
לאונרד ברקוביץ' הרחיב את תאוריית התסכול-תוקפנות זו וגרס שנטייה אגרסיבית לא נובעת בהכרח מתסכול אלא באופן כללי מרגש לא נעים המעורר נטיות אגרסיביות, וכל אירוע לא נעים מייצר השפעה שלילית ובכך מעודד נטיות אגרסיביות, בנוסף לנטיות פחד.
מלבד גירויים מותנים, ארצ'ר סיווג גירויים מעוררי אגרסיביות לשלוש קבוצות: כאב, חידוש ותסכול, ובנוסף תיאר גירוי חדש בשם Looming (אובייקט המופיע באופן מעורפל ומעורר אימה), שמתייחס להתקרבות מהירה של אובייקט אל העין, כתוצאה מכך האובייקט נתפס ברשתית העין כהולך וגדל והדבר מייצר תגובה אגרסיבית.
לאגרסיביות יכולות להיות יתרונות אדפטיביים או השפעות שליליות.
התנהגות אגרסיבית היא אינטראקציה חברתית בודדת או קולקטיבית שבה ננקטת התנהגות עוינת מתוך כוונה לגרום נזק או פגיעה.
נהוג להבחין בין שתי קטגוריות רחבות של אגרסיביות: אגרסיביות אפקטיבית (רגשית) ועוינת, שהיא תגובה לאירוע או התגרות, ואגרסיביות אינסטרומנטלית, שמבוצעת במכוון כאמצעי להשגת מטרה.
דוגמה לתוקפנות תגובתית תהיה אדם שמכה מישהו שהעליב אותו.
דוגמה לאגרסיביות אינסטרומנטלית של תוקפנות עשויה להיות שוד.
מחקרים בנושא אלימות ממגוון דיסציפלינות תומכים בהבחנה בין תוקפנות רגשית לתוקפנות אינסטרומנטלית.
אולם ישנם חוקרים המפקפקים בתועלת של הבחנה בין שתי הקבוצות בקרב בני אדם - מכיוון שרוב המקרים בחיי היום-יום כוללים מניעים מעורבים וסיבות קשורות.
הוצעו מספר דרכים לסיווגים של אגרסיביות.
הבחנה בין תוקפנות היא מילולית או פיזית, האם התוקפנות יחסית, כגון תוקפנות ביחסים ומניפולציה חברתית; האם היא מכוונת לפגיעה באחרים, האם היא מתבצעת באופן אקטיבי או באופן פסיבי והאם התוקפנות מכוונת באופן ישיר או עקיף.
הסיווג עשוי לכלול גם רגשות הקשורים לתוקפנות (כגון כעס) ומצבים נפשיים (כגון אימפולסיביות ועוינות).
תוקפנות עלולה להתרחש בתגובה לגורמים לא חברתיים, כמו גם לגורמים חברתיים, ויכולה להיות בעלת קשר הדוק לסגנון ההתמודדות של היחיד עם לחץ.
ההגדרה האופרטיבית של אגרסיביות עשויה להיות מושפעת מהשקפות מוסריות או פוליטיות.
דוגמאות לכך הן ההשקפה המוסרית האקסיומטית הנקראת עקרון אי-התוקפנות והכללים הפוליטיים השולטים בהתנהגות של מדינה אחת כלפי אחרת.
כמו כן, בספורט תחרותי או במקום עבודה, צורות מסוימות של תוקפנות עשויות להיות מקובלות ואחרות לא.
התנהגויות אגרסיביות קשורות לבעיות הסתגלות ולמספר הפרעות נפשיות כגון הפרעת אישיות אנטיסוציאלית, הפרעת אישיות גבולית והפרעת התפרצות לסירוגין.
גישות ביולוגיות רואות את האגרסיביות כאנרגיה פנימית המשתחררת מגירויים חיצוניים, חלק מהגנטיקה של האדם, תוצר של אבולוציה באמצעות ברירה טבעית ושל תנודות הורמונליות.
גישות פסיכולוגיות מציגות את התוקפנות כאינסטינקט הרסני, תגובה לתסכול, תחושה הנגרמת מהשפעה שלילית, או תוצאה של למידה נצפית של החברה וחיזוקים, תוצאה של משתנים המשפיעים על סביבות אישיות ומצביות.
המונח אגרסיביות מגיע מהמילה הלטינית aggressio, שפירושה התקפה.
השימוש הראשון הידוע מתוארך לשנת 1611, במובן של התקפה ללא התגרות.
תחושה פסיכולוגית של "התנהגות עוינת או הרסנית" מתחילה בתרגום לאנגלית משנת 1912 של כתיבתו של זיגמונד פרויד.
אלפרד אדלר העלה תיאוריה על "דחף אגרסיבי" ב-1908. מומחים להורות החלו להתייחס לתוקפנות, ולא לכעס, משנות ה-30.
באתולוגיה חוקרים תוקפנות כפי שהיא קשורה לאינטראקציה ולאבולוציה של בעלי חיים בסביבה טבעית.
בהגדרות כאלה תוקפנות יכולה להיות כרוכה במגע גופני כגון נשיכה, מכות או דחיפה, אך רוב הקונפליקטים מיושבים על ידי איום והתפרצויות מפחידות שאינם גורמים לנזק פיזי.
צורה זו של תוקפנות עשויה לכלול הצגת גודל גוף, הצגת קרניים, טפרים או שיניים, אותות סטריאוטיפיים כולל הבעות פנים, שחרור כימיקלים ושינויים בצבע.
המונח התנהגות אגוניסטית משמש לעיתים כדי להתייחס לצורות התנהגות אלו.
רוב האתולוגים מאמינים שתוקפנות מעניקה יתרונות ביולוגיים.
תוקפנות עשויה לעזור לבעל חיים להבטיח טריטוריה, כולל משאבים כגון מזון ומים.
תוקפנות בין זכרים מתרחשת לעיתים קרובות כדי להבטיח הזדמנויות הזדווגות, וגורמת לבחירה של בעל החיים הבריא/נמרץ יותר.
תוקפנות עשויה להתרחש גם להגנה עצמית או כדי להגן על צאצאי בעלי החיים.
תוקפנות בין קבוצות של בעלי חיים עשויה גם להעניק יתרון; למשל, התנהגות עוינת עלולה לאלץ אוכלוסיית בעלי חיים לעבור לטריטוריה חדשה, שבה הצורך להסתגל לסביבה חדשה עשוי להוביל לעלייה בגמישות הגנטית.
הסוג הבולט ביותר של תוקפנות בין-ספציפית הוא זה שנצפה באינטראקציה בין טורף לטרף שלו.
עם זאת, על פי חוקרים רבים, טריפה אינה תוקפנות.
חתול אינו שורק או מקמר את גבו כשהוא רודף אחרי חולדה, והאזורים הפעילים בהיפותלמוס שלו דומים לאלה המשקפים רעב ולא אלו המשקפים אגרסיביות.
עם זאת, אחרים מתייחסים להתנהגות זו כאל תוקפנות טורפת, ומצביעים על מקרים הדומים להתנהגות עוינת, כמו הרג עכברים על ידי חולדות.
בחקיינות אגרסיבית לטורף יש מראה של אורגניזם או חפץ לא מזיק המושך לטרף.
כאשר הטרף מתקרב, הטורף תוקף.
בעל חיים המתגונן מפני טורף עשוי להגיב בתגובת הילחם או ברח בתגובה להתקפת טורף או לאיום, בהתאם להערכת כוחו של הטורף ביחס לכוחו שלו.
הגנות אלטרנטיביות כוללות מגוון סוגי התגוננות מפני טורפים, כולל אותות אזהרה.
תוקפנות בין קבוצות נקבעת בחלקה על ידי נכונות להילחם, שתלויה במספר גורמים, כולל יתרון מספרי, מרחק משטחי הבית, תדירות ההיתקלות של הקבוצות זו בזו, יכולות תחרותיות, הבדלים בגודל הגוף, ולטריטוריה של מי פולשים.
כמו כן, סביר יותר שאדם יהפוך לאגרסיבי אם חברי קבוצה אגרסיביים אחרים נמצאים בקרבת מקום.
תופעה אחת מסוימת - היווצרות קואליציות מתואמות הפולשות לשטחים שכנים כדי להרוג בני מינם - תועד רק בשני מינים של בעלי חיים: שימפנזים מצויים ובני אדם.
ככלל, הבדלי תוקפנות עשויים לנבוע מפעולה של מספר רב של גנים שונים שלכל אחד מהם השפעה קטנה, אשר מקיימים אינטראקציה זה עם זה ועם הסביבה דרך התפתחות וחיים.
בדוגמה שאינה יונקית של גנים הקשורים לתוקפנות, הגן "Fruitless" של מין הזבובים תסיסנית המחקר הוא גורם מכריע במספר הבדלים בהתנהגות בין זכרים ונקבות במין.
שינוי מלאכותי שלו יכול לגרום להיפוך של דפוסי תוקפנות גבריים ונשים סטריאוטיפיים בלחימה.
עם זאת, במה שנחשב למקרה ברור יחסית, דווחו מורכבות אינהרנטית בפענוח הקשרים בין גנים המקיימים אינטראקציה בהקשר סביבתי לבין גן חברתי הכולל אינטראקציות התנהגותיות ותחושתיות מרובות עם אורגניזם אחר.
בבני אדם, יש ראיות טובות לכך שהארכיטקטורה העצבית האנושית הבסיסית העומדת בבסיס הפוטנציאל לתגובות אגרסיביות גמישות מושפעת מגנים, כמו גם מהסביבה.
תוקף של הוראה - בחוק, בחוזה, בפקודה - הוא הזמן שבו הוראה זו מחייבת ויש לציית לה.
דרך המלך בכל הנוגע לתחילת תוקפו של חוק (וכך גם תחילת תוקפה של חקיקת משנה) היא שהחוק נכנס לתוקף עם פרסומו.
בישראל קובע שחוקים יפורסמו ב"רשומות".
לפי , חוק נכנס לתוקף בשעה 00:01 של יום תחילתו.
העיקרון הבסיסי הוא שנורמות חדשות שקובע המחוקק הן צופות פני עתיד.
חוק איסור צריכת זנות, למשל, אושר בכנסת בדצמבר 2018, אך נכנס לתוקף 18 חודשים מיום אישורו, כלומר ביולי 2020. דברי ההסבר להצעת החוק נימקו דחייה זו:
כאשר מתברר שהזמן שנקצב להיערכות לתחילת החוק אינו מספיק, נקבעת הארכה של תקופת היערכות זו, כלומר דחיית כניסתו לתוקף של החוק.
כאשר המחוקק מתקשה להעריך את משך ההיערכות הנדרשת, הוא מסמיך את השר הרלוונטי לקבוע בצו את מועד כניסתו לתוקף של החוק.
חוק נחקק בדרך כלל ללא הגבלת תוקף, כלומר הוא בתוקף מיום כניסתו לתוקף ועד להודעה חדשה (תיקון החוק או ביטולו, צעדים המצריכים אף הם הליך חקיקה).
לעיתים נקבע בחוק גמר התוקף שלו - חוק כזה קרוי הוראת שעה.
לקביעתו של חוק כהוראת שעה יש טעמים אחדים:
רצון לתת מענה לסוגיה נקודתית מבלי לשנות את הנורמה הכללית.
קביעת נורמה לתקופת ניסיון, שבסיומה ניתן יהיה לבחון את יעילות החקיקה ואת השלכותיה.
הוראת שעה, ככל חוק אחר, נחקקת על ידי הכנסת.
מעניק לממשלת ישראל דרך נוספת לחקיקה זמנית, שמצריכה רק החלטה של הממשלה, ללא צורך באישור הכנסת.
כלי זה הוא תקנות שעת חירום, שהממשלה רשאית להתקינן במצב חירום כדי להגן על המדינה, על ביטחון הציבור ועל קיום האספקה והשירותים החיוניים.
תוקפן של תקנות שעת חירום הוא כפי שנקבע בהן ולא יעלה על שלושה חודשים.
השימוש העיקרי של תקנות שעת חירום הוא בזמן מלחמה כוללת, למצבים בהם נדרשת הפעלת סמכות שאינה קיימת בחקיקה של הכנסת וכאשר מצב החירום אינו מאפשר להמתין עד להשלמת תהליך החקיקה.
לאחר התפרצות נגיף הקורונה בישראל בשנת 2020 התקינה הממשלה קבצים רבים של תקנות שעת חירום במטרה לצמצם את הפעילות במדינה כדי למנוע את התפשטות המגפה.
לעיתים חוק (או סעיף בחוק) אינו מבוטל, אך למעשה איש אינו אוכף אותו בשל שינויים במציאות החיים.
חוק כזה מכונה אות מתה.
בדומה לחוק, גם בחוזה ברירת המחדל למועד כניסתו לתוקף הוא מועד חתימתו, אך הצדדים רשאים לקבוע להוראותיו תוקף למפרע או תוקף עתידי.
תנאי זה בא כדי שלא לתת יתרון תחרותי למעסיקים שאינם חתומים על ההסכם הקיבוצי.
תור: אהבה ורעם הוא סרט גיבורי-על אמריקאי, המבוסס על דמותו של תור מאת מארוול קומיקס, שמופק על ידי אולפני מארוול ומופץ על ידי אולפני וולט דיסני.
הסרט נועד להוות סרט המשך ל"תור: ראגנארוק", וכן את סרטו ה-29 של היקום הקולנועי של מארוול.
הסרט בוים על ידי הבמאי טאיקה ואיטיטי, שכתב את התסריט יחד עם התסריטאית ג'ניפר קייטין רובינסון, ומככבים בו כריס המסוורת' לצדם של כריסטיאן בייל, טסה תומפסון, ג'יימי אלכסנדר, טאיקה ואיטיטי, ראסל קרואו ונטלי פורטמן.
הקרנת הבכורה של הסרט התקיימה בלוס אנג'לס ב-23 ביוני 2022; והוא עלה לאקרנים באוסטרליה וחלק ממדינות אירופה ב-6 ביולי; בישראל, הסרט עלה לאקרנים ב-7 ביולי, ובארצות הברית, קנדה ושאר המדינות, ב-8 ביולי.
הסרט נפתח כשגור ובתו, לאב, נאבקים על חייהם במדבר שומם ותפילותיהם לאלים אינן נענות.
לאב מתה בידיו של גור, שמצליח להגיע למקום שהותו של ראפו, האל אליו התפלל.
ראפו לועג לגור, וחרב הנקרו (Necrosword), נשק קדום שביכולתו להרוג את האלים, מזדמנת לידיו של גור, שהורג את ראפו ונודר לנקום בכל האלים.
לאחר ששהה איתם ברחבי הגלקסיה, תור נפרד משומרי הגלקסיה לאחר שהוא מקבל אות מצוקה מסיף.
עם הגעתו, סיף החבולה מזהירה את תור מגור, המבקש להכחיד את כל האלים כנקמה על מות בתו, וכי מטרתו הבאה היא מושבת אסגארד החדשה שהוקמה בכדור הארץ.
במקביל, ד"ר ג'יין פוסטר, בת זוגו לשעבר של תור, סובלת ממחלת סרטן חמורה שאינה מגיבה לטיפולים כימותרפיים.
בחיפושיה אחר מזור היא מגיעה למושבת אסגארד החדשה, ושם פטישו של תור, המיולניר, שנשבר בידיה של הלה, מחשל את עצמו מחדש ונקשר אל פוסטר, ובזאת מעניק לה את כוחו של תור ואת זהותה של "תור האדירה".
כשגור תוקף את ניו אסגרד, מגיע תור להשתתף בקרב ומופתע לגלות את פוסטר המחזיקה במיולניר.
תור, ולקירי, קורג ופוסטר מצליחים להדוף את גור, שמחליט להימלט וחוטף את כל הילדים האסגרדיים.
הקבוצה נוסעת לעיר האומניפוטנטית במטרה להזהיר את האלים האחרים מנקמתו של גור ולבקש את עזרתם.
עם זאת, האל האולימפי זאוס לא מוכן לסייע ומחליט לכלוא את תור, מה שמאלץ את הקבוצה להדוף את אנשיו.
זאוס פוצע קשות את קורג; בכעסו, תור פוצע את זאוס באמצעות ברק הרעם שלו, שאותו ולקירי גונבת במהלך בריחתם.
לאחר מכן, הקבוצה נוסעת לממלכת הצללים על מנת להציל את הילדים.
עם זאת, מתברר כי חטיפתם שימשה כמלכודת על מנת שגור יוכל לקחת את גרזן הסטורמברייקר, בו הוא מתכוון להשתמש במטרה להגיע אל הנצח ולבקש את השמדת כל האלים.
גור פוצע את ולקירי, ובזמן שתור מזמן את הביפרוסט על מנת לחזור עמה לכדור הארץ, מצליח גור לגנוב את הסטורמברייקר.
תור ופוסטר מבינים כי השימוש במיולניר מחמיר את מצבה של פוסטר ואינו מאפשר לה להחלים.
משום כך, ובעקבות פציעתה של ולקירי, תור יוצא לבדו להילחם שוב בגור בזמן שהאחרון מפעיל את הביפרוסט במטרה להגיע אל הנצח.
תור משתף את כוחו עם הילדים האסגרדיים החטופים על מנת שיוכלו להילחם לצדו, ומנסה לעצור את גור; כשגור עומד להביסו, הוא ניצל בידי פוסטר, שחרף מצבה האנוש מצטרפת אל הקרב ולבסוף משמידה את חרבו של גור, אך השער אל הנצח כבר נפתח.
גור גוסס כתוצאה מהשפעות החרב, אך בכוחותיו האחרונים עובר את השער ועומד לבקש את משאלתו.
תור מודה בתבוסתו, ומצליח לשכנע את גור שהאהבה חשובה יותר מהנקמה, וכי החזרת בתו המתה חשובה לו יותר מהשמדת האלים.
פוסטר הגוססת נכנעת למחלתה ומתה בזרועותיו של תור.
הנצח מגשים את משאלתו של גור להחיות את לאב בזה שהוא (נצח) הופך אליה, ולפני מותו גור מבקש מתור לטפל בה.
הילדים החטופים חוזרים לאסגארד, שם ולקירי וסיף מתחילות לאמן אותם.
בינתיים, תור, שברשותו נמצא שוב המיולניר, ממשיך לצאת להרפתקאות כדי לעזור לאנשים, ולצדו לאב, שמחזיקה כעת את הסטורמברייקר.
בסצנת אמצע הכתוביות, זאוס הפצוע, שזועם על השפלתו בידי תור, שולח את בנו, הרקולס, להרוג אותו.
בסצנה שאחרי הכתוביות, ג'יין פוסטר מגיעה לשערי ולהאלה, שם היימדל מקבל אותה בברכה.
כריס המסוורת' – תור, חבר "הנוקמים" ומלכהּ לשעבר של אסגארד, המבוסס על דמותו של האל המיתולוגי הנורדי באותו השם.
כריסטיאן בייל – גור שוחט האלים, רוצח גלקטי מצולק המבקש לגרום להכחדת האלים.
טסה תומפסון – ולקירי, מלכת ניו אסגארד, שדמותה מבוססת על הישות המיתולוגית ברינהילדר.
תומפסון והמפיק קווין פייגי הצהירו כי מיניותה של ולקירי תיחקר במהלך הסרט, ותהיה לגיבורת-העל הלהט"בית הראשונה של מארוול.
ג'יימי אלכסנדר – ליידי סיף, חברת ילדותו של תור ולוחמת אסגרדית מיומנת, המבוססת על דמות מיתולוגית באותו השם.
טאיקה ואיטיטי – קורג, גלדיאטור קרונאני שהתיידד עם תור.
ראסל קרואו – זאוס, אל הרעמים והברקים ומלך האלים היווני.
נטלי פורטמן – ג'יין פוסטר / תור האדירה, אסטרופיזיקאית ובת זוגו לשעבר של תור, העוברת טיפול בסרטן והופכת לגיבורת-העל תור האדירה, מה שמעניק לה כוחות דומים לשל תור.
פורטמן, שלא הופיעה בסרט הקודם, "תור: ראגנארוק", הסכימה לחזור לאחר פגישה אחת עם הבמאי טאיקה ואיטיטי.
כריס פראט, דייב בטיסטה, פום קלמנטיף, קארן גילאן, וין דיזל ובראדלי קופר שבים לגלם את דמויותיהם של שומרי הגלקסיה: פיטר קוויל / סטאר לורד, דראקס המשמיד, מנטיס, נביולה, גרוט, ורוקט, בהתאמה; ושון גאן שב לגלם את דמותו של קראגלין אובפונטרי.
ג'ף גולדבלום ופיטר דינקלג' התעתדו לשוב לגלם את דמויותיהם של הגראנדמאסטר מהסרט "תור: ראגנארוק" ואיטרי מהסרט "הנוקמים: מלחמת האינסוף", אך הסצנות בהשתתפותם נחתכו מהסרט.
בנוסף, לנה הידי התעתדה להופיע בסרט, אך גם הסצנות בהשתתפותה נחתכו.
השחקן כריס המסוורת' ציין בינואר 2018 כי הוא מעוניין להמשיך לשחק את דמותו של תור, אף על פי שהחוזה שלו עם אולפני מארוול היה אמור להסתיים עם הופעתו ב"הנוקמים: סוף המשחק".
המסוורת' דן עם במאי "ראגנארוק", טאיקה ואיטיטי, על פיתוח סרט רביעי פוטנציאלי, ואמר חודש לאחר מכן שהוא ישקול לשוב לגלם את הדמות אם לסרט יהיה "עוד תסריט נהדר".
באפריל 2019, טסה תומפסון, המגלמת את דמותה של ולקירי ביקום הקולנועי של מארוול, הצהירה שהיא מאמינה שקיים כבר רעיון לפיתוח סרט המשך ל"ראגנארוק", שיבוים על ידי ואיטיטי, ואילו המסוורת' הצהיר שהוא יגלם את דמותו של תור כל עוד תינתן לו הרשות לעשות כן.
ביולי 2019, ואיטיטי חתם רשמית על חוזה לכתיבת ובימוי סרט "תור" רביעי, כשבמקביל נודע שהמסוורת' עתיד לשוב לגלם את דמותו של תור.
באותו החודש, בכנס הקומיק-קון שבסן דייגו, הוכרז רשמית על פיתוחו של הסרט, שהוא ייקרא "תור: אהבה ורעם", ויעלה לאקרנים ב-5 בנובמבר 2021. במהלך הכנס, אושר שהמסוורת' ותומפסון ישובו לגלם את דמויותיהם מהסרט הקודם, יחד עם נטלי פורטמן, שגילמה את דמותה של ג'יין פוסטר ב"תור" ו"תור: העולם האפל".
נשיא אולפני מארוול, קווין פייגי, ותומפסון, הצהירו כי מיניותה של ולקירי תיחקר במהלך סרט ההמשך, מה שיהפוך אותה רטרואקטיבית לגיבורת-העל הלהט"בית הראשונה של אולפני מארוול.
ואיטיטי אמר כי הסרט יעבד אלמנטים מחוברות הקומיקס "תור האדירה" של ג'ייסון אהרון, בכך שבסרט זה פוסטר תהפוך לגרסה נשית של תור המכונה תור האדירה.
פייגי הסביר שאולפני מארוול מחשיבים את הקומיקס של "תור האדירה" כ"אחד הקומיקסים הטובים ביותר לאחרונה", ושוואיטיטי קרא את חוברות הקומיקס הללו בזמן שעבד על "ראגנארוק".
כאשר ואיטיטי הסכים לשוב לבימוי סרט "תור" נוסף, הוא רצה לכלול את דמותה של פוסטר בסרט ההמשך.
פורטמן הסכימה לשוב ליקום הקולנועי של מארוול לאחר פגישה אחת עם הבמאי, בה הוא הציע לעשות "משהו ממש אחר...
להשיב את הדמות הזאת, אבל בדרך החדשה והרעננה הזו, זה באמת מה שלדעתי יעניין מישהו."
דון הרווין, שר האמנויות של מדינת ניו סאות' ויילס האוסטרלית, הודיע בסוף יולי שהסרט יוסרט באולפני פוקס אוסטרליה בסידני בשיטת גב-אל-גב עם "שאנג-צ'י ואגדת עשר הטבעות", סרט נוסף בשלב הרביעי של היקום הקולנועי.
עם תחילת העבודה על "אהבה ורעם" במרץ 2020 לקראת תחילת הצילומים באוגוסט 2020, ההפקה התעתדה לקבל יותר מ-24 מיליון דולר אוסטרליים (18 מיליון דולר אמריקאים) בסבסוד של ממשלות אוסטרליה וניו סאות' ויילס.
סגן נשיא אולפני מארוול, דייוויד גרנט, אמר כי צילום שני הסרטים בשיטת גב-אל-גב תספק "תעסוקה מתמשכת" לצוותי ההפקה המקומיים, זאת כשדווח כי צילומי הסרט עתידים לייצר מעל ל-178 מיליון דולר אוסטרליים (137 מיליון דולר אמריקאיים) לכלכלה המקומית.
גרנט הוסיף כי האולפנים יעבדו בשיתוף פעולה עם "מוסדות חינוך מקומיים ביצירת הזדמנויות להתמחות".
באוגוסט 2019, ג'ף גולדבלום הביע עניין לשוב ולגלם את דמותו של גרנדמאסטר בסרט ההמשך, ולעבוד שוב יחד עם ואיטיטי.
באוקטובר 2019, ואיטיטי אישר שהוא ישוב לדבב את דמותו של קורג מ"ראגנארוק" ו"סוף המשחק".
ואיטיטי התייחס גם לרצונם של המעריצים לשדך בין דמויותיהן של ולקירי וקרול דנברס, אך הצהיר שהוא לא מתכוון לכלול מערכת יחסים רומנטית בין השתיים ב"אהבה ורעם", מכיוון שהוא מעדיף להפתיע את המעריצים מאשר לעשות צפוי לפי דרישתם.
בינואר 2020, השחקן כריסטיאן בייל נכנס לתהליכי משא ומתן על מנת להצטרף לצוות השחקנים, ואילו תהליכי קדם ההפקה התעתדו להתחיל באפריל.
בפברואר, התסריטאית ג'ניפר קייטין רובינסון נשכרה לעבוד על התסריט של הסרט יחד עם ואיטיטי.
חודש לאחר מכן, תומפסון אישרה שבייל יגלם את דמותו של הנבל בסרט, ואילו וין דיזל, שמדבב את דמותו של גרוט בסרטי היקום הקולנועי של מארוול, אמר כי הוא שוחח על הסרט עם ואיטיטי ונאמר לו ששומרי הגלקסיה יופיעו במהלכו.
כאשר הוא הכריז לראשונה על הפקת הסרט ביולי 2019, פייגי הצהיר שהסרט "יכסה אלמנטים רבים" מתוך חוברות הקומיקס של "תור האדירה" ושסיפור הפיכתה של פוסטר לתור האדירה יהיה "חלק חשוב מאוד" מהעלילה.
חודש לאחר מכן, דווח שוואיטיטי השלים תסריט ראשוני לסרט,, דיווח שהוא הכחיש מאוחר יותר.
בזמן שקידם את סרטו, "ג'וג'ו ראביט" באוקטובר, ואיטיטי חשף שהוא השלים את הטיוטה הראשונה של התסריט, אך שעלילתו עלולה להשתנות במהלך הצילומים ותהליך העריכה.
ואיטיטי לא היה בטוח בשלב זה אם הסרט יכלול קו עלילה במהלכו פוסטר סובלת מסרטן השד כמו בקומיקס, וציין שקו העלילה הזה הוא באמת "חלק עוצמתי בקומיקס".
מאוחר יותר, פורטמן אמרה כי סיפור החלמתה של פוסטר מסרטן השד ייחקר במהלך הסרט.
ואיטיטי הוסיף כי אולפני מארוול עדיין דנים בסוגיית פרק הזמן שיחלוף בין "סוף המשחק" לבין "אהבה ורעם".
עד אמצע אפריל 2020, כארבע או כחמש טיוטות של התסריט הושלמו.
ואיטיטי אמר כי סרט ההמשך נמצא כעת "מעבר לשיא בצורה הטובה ביותר", שהוא יגרום ל"ראגנארוק" להיראות כמו "סרט בטוח מאוד" על ידי "הכפלת השיגעון שהוצג בו".
ואיטיטי רצה "להעלות את הריגוש" שהסרט יציג, ולהפיק אותו כאילו "ילדים בני 10 אמרו לנו מה צריך להיות בסרט ואנחנו הסכמנו לכל דבר." ואיטיטי הוסיף כי הסרט יחקור יותר את התרבות ממנה קורג הגיע.
בנוסף, ואיטיטי הביע עניין להציג את דמותו של בטא ריי ביל בסרט.
ביולי, ואיטיטי ציין שהוא סיים לכתוב את התסריט לסרט, אם כי מאוחר יותר, באוקטובר, המסוורת' חשף שהתסריט עדיין נמצא בהליכי כתיבה.
הוא הביע את התרגשותו מגילום דמותו בצורה שונה באופן דרסטי לאחר שעשה זאת גם בסרטים הקודמים.
בתחילת אפריל 2020, אולפני וולט דיסני דחו את תאריכי העלייה לאקרנים של חלק ניכר מסרטי השלב הרביעי של היקום הקולנועי של מארוול בעקבות התפרצות מגפת הקורונה.
במסגרת הדחיות, תאריך עלייתו לאקרנים של הסרט נדחה ל-18 בפברואר 2022. באותה העת, תהליך קדם ההפקה הושבת בעקבות המגפה, וואיטיטי לא היה בטוח מתי יתאפשר להתחיל את ההפקה.
בסוף אפריל, אולפני וולט דיסני הקדימו את תאריך העלייה לאקרנים ל-11 בפברואר 2022, שבוע מוקדם יותר.
ביולי 2020, נודע שצילומי הסרט עתידים להתחיל בתחילת שנת 2021, ובאותו אוקטובר, החל תהליך קדם ההפקה של הסרט באוסטרליה.
באמצע נובמבר, נחשף שכריס פראט ישוב לגלם את דמותו של פיטר קוויל/סטאר לורד.
בדצמבר, נודע שהסרט יעלה לאקרנים ב-6 במאי 2022, בעוד שהוכרז שבייל יגלם את דמותו של גור שוחט האלים.
בשלהי דצמבר 2020 ותחילת ינואר 2021, נודע שג'יימי אלכסנדר, פום קלמנטיף, דייב בטיסטה וקארן גילאן ישובו לגלם את דמויותיהם של ליידי סיף, מנטיס, דראקס המשמיד ונביולה, בהתאמה, מהסרטים הקודמים של היקום הקולנועי של מארוול.
צילומי הסרט החלו ב-26 בינואר 2021, באולפני פוקס אוסטרליה שבסידני, אוסטרליה, והסתיימו ב-1 ביוני 2021. במקור, צילומי הסרט התעתדו להתחיל באוגוסט 2020, אך נדחו בעקבות התפרצות מגפת הקורונה.
חברת "Industrial Light & Magic" עתידה לספק להפקת הסרט את אותה טכנולוגיית הפקה וירטואלית, בה נעשה שימוש בסדרת המקור של דיסני+, "המנדלוריאן", בה שימש ואיטיטי כבמאי, וליצור שטח נפח מותאם אישית באולפני פוקס אוסטרליה.
החלל יכלול יותר לוחות לד שיציעו רזולוציה גבוהה יותר מזו שנוצרה במקור עבור "המנדלוריאן".
את המוזיקה לסרט הלחינו מייקל ג'אקינו ונמי מלומד.
מלבד המוזיקה המקורית משולבים בסרט השירים "Sweet Child o' Mine", "Welcome to the Jungle", "Paradise City", ו-"November Rain", ארבעתם של להקת הרוק גאנז נ' רוזס, אחת הלהקות החביבות על טאיקה ואיטיטי, במאי הסרט.
לדבריו השיר "Sweet Child o' Mine" משקף את ההרפתקה המטורפת שמוצגת על המסך באופן ויזואלי.
נוסף עליהם משולבים בסרט השירים "Only Time" של הזמרת אניה, "Fighting" של הזמר מייקל רפאל, "Our Last Summer" של אבבא, "Family Affair" של מרי ג'יי בלייג', "Goodies" של סיארה ו-"Rainbow in the Dark" של דיו.
בפברואר 2022, נחשפו עיצובים לבובות פעולה וסטי לגו בהשראת הסרט מאת היצרניות "לגו" ו"הסברו".
ב-18 באפריל 2022, הופץ הקדימון הראשון עבור הסרט.
הסרט עלה לאקרנים בארצות הברית ב-8 ביולי 2022. במקור, הסרט התעתד לעלות לאקרנים ב-5 בנובמבר 2021, אך תאריך עלייתו לאקרנים נדחה ל-18 בפברואר 2022 בעקבות התפרצות מגפת הקורונה, לפני שהוקדם בשבוע ל-11 בפברואר לאחר שהסרט "דוקטור סטריינג' בממדי הטירוף" נדחה מנובמבר 2021 למרץ 2022, ובהמשך נדחה שוב ל-6 במאי 2022.
תור מתתיהו בן מיור (נולד ב-26 בינואר 1962) הוא במאי קולנוע, עורך, צלם ומורה.
זוכה פרס אמי ופרס הפורום הדוקומנטרי.
בן מיור נולד ביודפת, לעמוס, יועץ חקלאי וקדר, ודליה, קדרית ומורה לקדרות.
מילדות ועד נעוריו נדד ברחבי העולם ביחד עם משפחתו; שווייץ, לאוס, ארצות הברית, פנמה, צ'ילה וכו', זאת בשל עבודתו של אביו בבנק העולמי.
את העניין בקולנוע פיתח כבר בגיל צעיר, ביצירת מספר סרטים קצרים שהובילו אותו להשתתף בתוכנית הנוער "ריץ רץ".
לאחר לימודיו במחלקת הקולנוע בבית צבי, יצר מספר סרטים אקספרימנטליים ביודפת ואזור הגליל התחתון.
ב-1989 עבר לירושלים שם החל לעבוד בהערוץ הראשון, ב-1996 עזב את הערוץ והחל לעבוד כעורך ובמאי במספר רב של פרויקטים דוקומנטריים ועלילתיים.
פרס אמי הבינלאומי לסרט "קאפו" בשנת 2000
פרס העריכה של הפורום הדוקומנטרי הישראלי לסרט "אמא ילדה" 2016
פסטיבל אפוס לסרטי תרבות ואמנות לסרט "בשוליים" 2015
1999 "קאפו" בימוי משותף עם דן סיטון, על משתפי פעולה יהודים עם הנאצים במלחמת העולם השנייה.
זוכה פרס אמי הבינלאומי 2000 לסרט הדוקומנטרי הטוב ביותר.
2000 "אמהות שכולות" אמהות עולות חדשות מספרות על בניהן שנפלו.
2002-2001 "השלום ושברו" בימוי משותף עם דן סיטון, מאחורי הקלעים של תהליך השלום, הסרט זכה בפרס פיבודי.
2002 "בשם האל" בימוי משותף עם דן סיטון, מסע אל האסלאם הקיצוני הבוחן את מושגי הג'יהאד והשוהאדה.
2003 "כפר קטן על השבר הגדול" סרט מסע אישי הבוחן את המושג בית.
2003 "אהבה באושוויץ" סיפורי אהבה שהתרחשו במחנה ההשמדה.
2005 "בחזרה לתחתית" שבעה פרקים על מנהלים שהופכים במהלך שבוע לפועלים בחברה אותה הם מנהלים.
2007 "טיפול זוגי" סדרה בת שבעה פרקים על זוגות שעוברים הליך של טיפול זוגי (הפקה של נוגה תקשורת)
2007-2008 "שירת החטאים" סדרה דוקומנטארית מוזיקלית בהשראת שיבעת החטאים.
2012 "שני פנים לסיפור" סרט על סדנת הידברות המתמודדת עם הנרטיב הישראלי פלסטיני.
2013 "מייד אין יזראל" שני פרקים בסדרה על תעשיות בישראל.
2014 "בשוליים" מסע עם קבוצת תיאטרון שוליים, זכה בפסטיבל אפוס לסרטי אמנות הוקרן בפסטיבל ירושלים.
2017 "הרמטכ"לים" סדרה דוקומנטרית בת חמישה פרקים.
2020 "שלושה יוסי" סרט תיעודי סיפורם של מספר משפחות מחוסרות דיור.
2023 שימש כעורך בסרט הקצר "חיי כלב" שנוצר עבור הפרויקט התיעודי "באין מדינה יש אזרחים".
תור בן אודין , המכונה לפעמים בתואר אל הרעם (God of Thunder), הוא דמות בדיונית המגולמת על ידי כריס המסוורת' בזיכיון הסרטים של היקום הקולנועי של מארוול (MCU).
המקור של תור הוא באסגארדים, תרבות חייזרית עתיקה בעלת קשרים ארוכים עם כדור הארץ שבני האדם מחשיבים כאלים.
תור נמנה עם האסגרדים החזקים ביותר, ומשתמש בפטיש רב עוצמה בשם מיולניר.
הוא מתואר כיורש העצר השחצן של אסגארד שהתנהגותו הפרועה גורמת למהומה בקרב תשעת העולמות הנמצאים תחת חסות אסגארד.
נכון לשנת 2023 הופיע תור בתשעה סרטים: "תור", "הנוקמים", "תור: העולם האפל", "הנוקמים: עידן אולטרון", "דוקטור סטריינג'" (סצנת אמצע כתוביות), "תור: ראגנארוק", "הנוקמים: מלחמת האינסוף", "הנוקמים: סוף המשחק" ו"תור: אהבה ורעם".
גרסאות חלופיות של הדמות הופיעו בסדרה "מה אם...?" בדיבובו של המסוורת'.
תור נולד לפני 1,500 שנים, לאודין, מלך אסגארד, ולפריגה.
הוא גדל באסגארד כיורש העצר, לצד אחיו, לוקי.
בשנת 2011, תור מתכונן לרשת את כס המלוכה, אך ענקי הכפור מנסים להשיג בחזרה את "תיבת החורפים העתיקים" – חפץ שנלקח על ידי אודין במלחמה מאות שנים קודם לכן.
בניגוד להוראתו של אודין, תור מגיע ליוטונהיים כדי להתעמת עם מנהיג ענקי הכפור, לאופי, מלווה בלוקי, חברת הילדות סיף והלוחמים שלושה: וולסטאג, פאנדרל והוגאן.
אודין שולל מתור את כוחו האלוהי, על שחצנותו, ומגלה אותו לכדור הארץ.
אודין מטיל כישוף על מיולניר, מבטיח שרק מי שראוי, יוכל להשתמש בפטיש.
תור נוחת בניו מקסיקו, ופוגש את המדען ד"ר אריק סלוויג, את האסטרופיזיקאית ד"ר ג'יין פוסטר ואת המתמחה של פוסטר, דרסי לואיס.
תור מפתח מערכת יחסים עם פוסטר.
אודין נכנס ל"שנת אודין", תקופת מנוחה הדרושה כדי לשמור על כוחו, ולוקי, לאחר שלמד שהוא למעשה ענק כפור מאומץ, תופס את כס המלכות האסגארדי ומתכונן לכבוש את תשעת העולמות.
שלושת הלוחמים וסיף מוצאים את תור, אבל המשמיד תוקף ומביס אותם, מה שגורם לתור להציע את עצמו במקומם.
תור בוחר להקריב את חייו בתמורה לחיי חבריו ולחיי פוסטר ועמיתיה, ובמעשה זה מוכיח שהוא ראוי לאחוז במיולניר.
תור חוזר לאסגארד ונלחם בלוקי.
תור הורס את גשר הביפרוסט כדי לעצור את תוכניותיו של לוקי, ונתקע באסגארד.
אודין מונע מהאחים ליפול לתהום, אך נראה שלוקי מתאבד כאשר אודין דוחה את תחינותיו לאישור שהוא ראוי.
תור מתפייס עם אודין, ומודה שהוא עדיין לא מוכן לשלוט.
בשנת 2012, אודין שולח את תור בחזרה לכדור הארץ על ידי שימוש בקסם אפל, לאחר שלמד שלוקי חי ומנסה לכבוש את כדור הארץ.
תור מוצא את לוקי בקווינג'ט, לאחר שהאחרון נשבה על ידי טוני סטארק, סטיב רוג'רס ונטשה רומנוף.
תור לוקח את לוקי, מקווה לשכנע אותו לנטוש את תוכניתו.
אולם, סטארק ורוג'רס רודפים אחרי תור ולאחר עימות קצר, תור מסכים לקחת את לוקי לנושאת המסוקים המרחפת של .S.H.I.E.L.D.
קלינט ברטון וסוכנים אחרים, שנשלטים על ידי לוקי, תוקפים את נושאת המסוקים, משביתים את אחד מהמנועים וגורמים לברוס באנר להפוך לענק הירוק.
תור מנסה לעצור את השתוללות הענק הירוק והשניים נפלטים מנושאת המסוקים בזמן שלוקי בורח.